CELEX: 62008CO0042
Language: hu
Date: 2008-05-22
Title: A Bíróság (nyolcadik tanács) 2008. május 22-i végzése.#M. Ilhan kontra Staatssecretaris van Financiën.#Előzetes döntéshozatal iránti kérelem: Hoge Raad der Nederlanden - Hollandia.#Az eljárási szabályzat 104. cikke 3. §-ának első bekezdése - Szolgáltatásnyújtás szabadsága - EK 49-EK 55. cikk - Gépjárművek - Az egyik tagállamban használt, de a másik tagállamban nyilvántartásba vett és bérelt gépjármű - E jármű adóztatása az első tagállamban.#C-42/08. sz. ügy.

A Bíróság (nyolcadik tanács) 2008. május 22‑i végzése – Ilhan kontra Staatssecretaris van Financiën
      (C‑42/08. sz. ügy)
      „Az eljárási szabályzat 104. cikke 3. §‑ának első bekezdése – Szolgáltatásnyújtás szabadsága – EK 49–EK 55. cikk – Gépjárművek – Az egyik tagállamban használt, de a másik tagállamban nyilvántartásba vett és bérelt gépjármű – E jármű adóztatása az első tagállamban”
      Szolgáltatásnyújtás szabadsága – Korlátozások (EK 49–55. cikk) (vö. 25. pont és a rendelkező rész)
      Tárgy
      
         
               Előzetes döntéshozatal iránti kérelem – Hoge Raad der Nederlanden Den Haag – Az EK 49–EK 55. cikk értelmezése – Nemzeti szabályozás,
                  amely regisztrációs adó kivetését írja elő a nemzeti közúthálózat gépjárművel történő használatának megkezdésekor e közúthálózat
                  használatának idejétől függetlenül – E tagállamban lakó, másik tagállamban nyilvántartásba vett és alapvetően az első tagállamban
                  üzleti és magáncélú használatra szánt gépjárművet hároméves időtartamra bérlő személy adóalanyisága.
               
            Rendelkező rész
      Az EK 49–EK 55. cikkel ellentétes az olyan nemzeti szabályozás alkalmazása, mint az alapügybeli, amely szerint az egyik tagállamban
         lakóhellyel vagy székhellyel rendelkező személy, aki a más tagállamban nyilvántartásba vett és bérelt gépjárművet főként e
         tagállamban használja, köteles az első tagállam közúthálózatának e járművel történő használatának megkezdésekor adót fizetni,
         amelynek összegét anélkül számítják ki, hogy figyelembe vennék az említett járműre vonatkozó bérleti szerződés futamidejét
         vagy az említett közúthálózat e járművel történő használatának időtartamát.